May Britt Lagesen

May Britt Lagesen (født 1971) er en norsk politiker (Ap) som 2018–21 var medlem av Trøndelag fylkesting og leder i hovedutvalget for kultur. Ved stortingsvalget 2021 ble hun første vararepresentant til Stortinget fra Nord-Trøndelag; hun var fra 14. oktober 2021 til 19. april 2024 fast møtende vararepresentant mens Ingvild Kjerkol var statsråd.

 Biografi 
Lagesen meldte seg inn i Arbeiderpartiet i 2002. I 2003 ble hun medlem av Steinkjer kommunestyre og formannskap. Lagesen var leder i Arbeiderpartiets kommunestyregruppe og Steinkjers varaordfører fra 2011 til 2013. I 2013 ble hun Nord-Trøndelags fylkesråd for utdanning og kultur, noe hun var frem til sammenslåingen av Nord- og Sør-Trøndelag i 2018. I 2015 ble hun også innvalgt i Nord-Trøndelag fylkesting. Lagesen har vært nestleder i Nord-Trøndelag Arbeiderparti.

Ved stortingsvalget 2021 ble hun valgt til første vararepresentant for Ap til Stortinget fra Nord-Trøndelag. 

Hun er utdannet barnevernspedagog fra Høgskolen i Harstad fra 1998. Hun var enhetsleder for boliger for funksjonshemmede i Steinkjer kommune før hun ble varaordfører i 2011. Hun har også vært fylkessekretær i Fellesorganisasjonen for barnevernpedagoger, sosionomer og vernepleiere i Nord-Trøndelag i fire år.

Fra 1. august 2024 skal hun ved siden av vervet som varamedlem til Stortinget også jobbe som seniorrådgiver for samfunn, politikk og kommunikasjon i PR-byrået Geelmuyden Kiese.«SISTE: Stortingsvara skal jobbe i PR-byrå», VG, 19. juni 2024  Statsminister og leder av Arbeiderpartiet Jonas Gahr Støre har tidligere uttrykt motforestillinger mot at politikere selger sin kompetanse til et PR-byrå.«Støre om tidligere politikerkolleger som selger sin kompetanse til First House: - Det byr meg imot», 9. august 20214

 Referanser 

 Eksterne lenker 



Kategori:Ap-politikere i Trøndelag
Kategori:Trøndelag fylkesting
Kategori:Ap-politikere i Nord-Trøndelag
Kategori:Fylkesråder i Nord-Trøndelag
Kategori:Lokalpolitikere i Steinkjer
Kategori:Stortingsrepresentanter fra Ap
Kategori:Stortingsrepresentanter for Nord-Trøndelag
Kategori:Stortingsrepresentanter 2021–2025
Kategori:Vararepresentanter til Stortinget
Kategori:Norske fagforeningspersoner
Kategori:Personer fra Steinkjer kommune